
Okresný súd Michalovce 21T/15/2024 7724010372 01. 08. 2024 JUDr. Martin Stretavský ECLI:SK:OSMI:2024:7724010372.2
TRESTNÝ ROZKAZ V MENE SLOVENSKEJ REPUBLIKY Okresný súd Michalovce - samosudca JUDr. Martin Stretavský podľa § 353 ods.1 Tr.por. v spojení s § 241 ods.1 písm.j/ Tr.por. dňa 01.08.2024 vydáva rozhodol: Obvinený A. B., nar. XX.XX.XXXX v A., trvale bytom C. XXX, bez pracovného pomeru, je vinný, že dňa 06.05.2024 v čase okolo 15.30 h, na dvore rodinného domu č. XXX v obci Lekárovce, okres Sobrance, po tom, čo si sám poranil nohu na sklenenej výplni vchodových dverí rodinného domu, fyzicky napadol svojho otca poškodeného B. B., nar. XX.XX.XXXX, trvale bytom C. D. XXX, E. F., a to tým spôsobom, že ho päsťami udieral do oblasti hlavy, následkom čoho poškodený B. B. spadol na zem. Obvinený A. B. aj naďalej pokračoval v úderoch päsťami oboch rúk, ktorými opakovane udieral poškodeného B. B. do oblasti hlavy, kde počas tohto útoku sa mu vyhrážal, že ho zabije a taktiež sa vyhrážal smrťou tam prítomnej matke poškodenej G. B., nar. XX.XX.XXXX, trvale bytom C. D. XXX, E. F., čím svojím konaním poškodenému B. B. spôsobil pomliaždenie oboch okoloočnicových oblastí s podkožnými krvnými výronmi, zlomeninu nosových kostí bez posunu úlomkov, nestabilnú dvojitú zlomenina sánky s posunom úlomkov (tela pravej polovice sánky a uhla ľavej polovice sánky), zlomeninu ľavej spánkovej kosti charakteru praskliny bez posunu úlomkov, s primeranou dobou liečenia a obmedzenia jeho obvyklého spôsobu života v trvaní 5. týždňov a taktiež vzbudil u poškodených B. B. a G. B. dôvodnú obavu, že svoje vyhrážky aj uskutoční. Poškodenej G. B. neboli spôsobené žiadne zranenia, teda - inému úmyselne ublížil na zdraví a taký čin spáchal na chránenej osobe- blízkej osobe, - inému sa vyhrážal smrťou takým spôsobom, že to mohlo vzbudiť dôvodnú obavu, tým spáchal - prečin ublíženie na zdraví podľa § 156 ods.1, ods.2 písm.a/ Tr.zák. s poukazom na § 139 ods.1 písm.c/ Tr.zákona, - prečin nebezpečné vyhrážanie podľa § 360 ods. 1 Tr.zákona, za to sa odsudzuje
Podľa § 156 ods.2 Tr.zák. s použitím § 41 ods.1, § 38 ods.2, § 36 písm.l, § 37 písm.h/ Tr.zák. k úhrnnému trestu odňatia slobody v trvaní 18 (osemnásť) mesiacov. Podľa § 51 ods.1 Tr.zák. súd obvinenému výkon uloženého trestu podmienečne odkladá a zároveň určuje probačný dohľad nad jeho správaním v skúšobnej dobe. Podľa § 51 ods. 2 Tr.zák. súd pri určení probačného dohľadu ustanovuje obvinenému skúšobnú dobu v trvaní 20 (dvadsať) mesiacov. Podľa § 51 ods.3 písm.b/ Tr.zák. súd ukladá obvinenému obmedzenie spočívajúce v zákaze požívania alkoholických nápojov a iných návykových látok. Podľa § 50 ods. 2 Tr.zák. s použitím § 51 ods.4 písm.f/ Tr.zák. súd ukladá obvinenému A. B. povinnosť osobne sa ospravedlniť poškodeným B. B., nar. XX.XX.XXXX a G. B., nar.XX.XX.XXXX, obidvaja bytom C. XXX, E. F. . Podľa § 288 ods.1 Tr.por. odkazuje poškodených : -B. B., nar. XX.XX.XXXX, bytom C. XXX, - G. B., nar. XX.XX.XXXX, bytom C. XXX, -Union zdravotnú poisťovňu, a.s., Karadžičova 10,814 53 Bratislava, IČO: 36 284 831 s nárokom na náhradu škody na civilný proces. Poučenie: Proti tomuto trestnému rozkazu je možné podať do 8 dní od jeho doručenia na tunajšom súde odpor. Ak oprávnená osoba podala proti trestnému rozkazu v lehote odpor, samosudca nariadi vo veci hlavné pojednávanie; na prejednávaní vecí na hlavnom pojednávaní samosudca nie je viazaný právnou kvalifikáciou ani druhom a výmerom trestu obsiahnutým v trestnom rozkaze ani výrokom o ochrannom opatrení. Poškodený môže podať odpor proti výroku o náhrade škody, ktorým bola priznaná náhrada škody. Ak poškodený podal odpor, trestný rozkaz sa ruší vo výroku o náhrade škody a samosudca odkáže uznesením poškodeného na občianske súdne konanie, prípadne na konanie pred iným príslušným orgánom. Ak v určenej lehote nepodá oprávnená osoba odpor, stane sa trestný rozkaz právoplatným a vykonateľným. Proti výroku, ktorým bolo uložené ochranné opatrenie môže zúčastnená osoba podať odpor. Obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor môžu výslovným vyhlásením vziať podaný odpor späť a to až dovtedy, kým prokurátor neprednesie na hlavnom pojednávaní obžalobu.

